[{"text_idx": "#000000", "text": "Tallinna ja Tartu alternatiivklubid kihavad sel na\u0308dalavahetusel pidudest ja tunnustatud va\u0308lismaa DJdest nagu oleks viimnepa\u0308ev tulekul, niisiis panime kaardile vo\u0303imalikud variandid, kus suunas astuda. Oma osa saavad ka\u0308tte nii ra\u0308pi, techno, industrial\u2019i, bassimuusika kui funk\u2019i austajad."}, {"text_idx": "#000001", "text": "Reedel, 18. ma\u0308rtsil o\u0303nnistab peamiselt pealinnas mo\u0308llav tumemuusika tantsupidu Beats From The Vault sisse uuenenud Varjendi, Tartu kunagise legendaarse peokoha, kus sa\u0308titi omal ajal paika nii mo\u0303nigi kohaliku underground\u2019i alussammas. Plaadima\u0308ngijate taga vo\u0303tavad kohad sisse BFTV residentku\u0308tja DJ 4-got-10, muskliga techno ja trash electro peo GG Tallinn u\u0308ks eestvedaja DJ Flakgun Smith ning kohalik riimimeister ja Heisenberg DJ asheiK, kes on leidnud oma isikliku uue peosarja Psychoterminal ko\u0303rvalt mahti ka vo\u0303lvi alla ru\u0308tme pilduma tulla. Kavast, nagu BFTVle ikka kombeks, leiab nii industrial\u2019i kui ka karmimat techno\u2019t, EBMi ning synthpop\u2019i. Kummaline, aga jube tantsitav."}, {"text_idx": "#000002", "text": "Samal o\u0303htul miksivad Genialistide Klubis toimuval Fusion-Diskol meloodiaid Eesti Popsi Djerro ja Indie-Disco teeneline tantsutaja Villu Kraan. Peo raames vo\u0303etakse ka\u0308sile ku\u0308mnendite tagune jazz-funk\u2019i, fusion\u2019i, disco-rock\u2019i ja souli hullutav maailm, mille autentsed ko\u0303lad ei kanna endas eskapismi, vaid pakuvad inpireerivat la\u0308henemist muusikale ka tundlikkust kaotavas kaasajas. Plaadifirma Eesti Pops u\u0308ks eestvedajatest, Erkki Tero, on Djerro nime all avaldanud juba kaks sooloalbumit, mis on avardanud ambient ja elektroonilise muusika piire. Soololoomingu ko\u0303rval on Tero juba 90ndate algusest tegutsenud DJ\u2019na, liikudes klubitoonidest-ja suundadest kaugemate maailmade su\u0308gavama tutvustamiseni."}, {"text_idx": "#000003", "text": "Reedel, 18. ma\u0308rtsil vo\u0303tab kohvik-restos PAI koha sisse peosari Yo!Hoov, mille raames astub u\u0308les valgevene ra\u0308ppar Murovei, kes esitleb oma uusimat albumit \u201eRekordo\u0303\u201d. Minskist pa\u0308rit Murovei on oma noorusele vaatamata tunnustatud MC ja beatmaker, kelle karja\u0308a\u0308r algas juba 2008. aastal, kui ta vo\u0303itis grupeeringu \u0411\u0430\u0437\u0430 8.5 koosseisus Moskva maineka festivali Rap Music konkursil esimese koha. Oma teise ru\u0308hmitusega Slozhnie sai Murovei samuti suure vastukaja osaliseks \u2013 2009. aastal vo\u0303ideti samal festivalil aasta debu\u0308u\u0308di tiitel. Pa\u0308rast seda on mees andnud va\u0308lja palju edukaid singleid ning teinud koosto\u0308o\u0308d mitmete venekeelse hiphopmuusika a\u0308ssadega. Enne Muroveid teevad etteaste kohalik to\u0303usev nais-MC Kray ja grupp UnderATM. Plaadima\u0308ngijate tagant leiab Tommyboy ja Magnum PI."}, {"text_idx": "#000004", "text": "Samal ajal ha\u0308a\u0308lestatakse EKKMi kohvik bassimuusika lainele, sest siis seab end seal sisse modernse muusika klubio\u0303htu Club Felicity, mille ma\u0308rkso\u0303nadeks on bass, grime, survival ja future. Peoliste ette astuvad progressiivsed Pariisi muusikainimesed DJ ouai, kes kuulub viieliikmelisse up-and-coming nais-DJde ru\u0308hmitusse TGAF (These Girls Are on Fiyah), ja D E T E N T E, eklektilise muusikavaliku poolest va\u0308geva veebiraadio Hotel Radio Paris saatejuht. Lisaks neile kahele astub nii live\u2019i kui ka DJ-setiga u\u0308les noor soome grime\u2019i ja bassimuusika produtsent INNER, kellelt on o\u0303ige pea oodata ka esimest LPd. Kohalikest saavad so\u0303na hiljuti uue looga \u201eYashne Sade\u201d maha saanud Shift Tides, Norman Orro ning Andres N."}, {"text_idx": "#000010", "text": "Laupa\u0308eval 19. ma\u0308rtsil leiab Von Krahlis aset ja\u0308rjekordne etapp peosarjast AUX, mille seekordseks auku\u0308laliseks mehed Studio Barnhusist. Studio Barnhus on multifunktsionaalne na\u0308htus \u2013 DJ-trio, plaadifirma ja stuudio Stockholmi Barnhusgatanil \u2013 mis rikub juba pikemat aega oma va\u0308rvikirevusega ta\u0308napa\u0308evase tantsumuusika halli ja u\u0308ksluist mo\u0303o\u0303tkava. Viimase 6 aastaga nii Rootsi kui va\u0308ljamaa so\u0303prade muusikaga 40+ plaati va\u0308ljutanud Barnhusi kamp paistab tuuritades silma oma ro\u0303o\u0303msa, eklektilise, teadliku ja maksimaalselt tantsitava muusikalise valiku poolest."}, {"text_idx": "#000011", "text": "Seekordsel AUX u\u0308ritusseriaalil ongi kohal mainitud na\u0308htuse esindajad, lausa duublis. Korne\u0301l Kova\u0301cs on ungari-rootsi DJ, produtsent ja Studio Barnhusi ma\u0308nedz\u030cer, kellelt on kavas spektakulaarne showcase nii Barnhus\u2019i kui ko\u0303ige muu po\u0303ntsuva ro\u0303o\u0303mu asjus. Naphta on DJ, produtsent ja Red Bull Music Academy vilistlane Poolast, kes tuntud Detroidi gruuvide, riukalikult diskose house\u2019i ja techno ning dz\u030ca\u0308zzile omase loovuse poolest. Noorsandi debu\u0308u\u0308talbum \u201e7th Expedition\u201d ilmub kavakohaselt la\u0308hiajal."}, {"text_idx": "#000015", "text": "O\u0303ige pea ka\u0308tte jo\u0303udva ehk 28. ma\u0308rtsist 3. aprillini va\u0308ltava linnafestivali Tallinn Music Week vestlussari \u201eJutud\u201d pakub arutelusid meediava\u0308lja hetkeseisust inimu\u0308hiskonna tulevikuvisioonideni, Eesti ma\u0308rgi ja hea disaini vajalikkusest kulturniku palgani."}, {"text_idx": "#000017", "text": "31. ma\u0308rtsil Tallinn Music Weeki avapeol u\u0308les astuva kanada va\u0308liseestlanna Kara-Lis Coverdale\u2019i muusika on nagu sisenemine pu\u0308hakotta, kus kajavad vastu anonu\u0308u\u0308msed inimha\u0308a\u0308led ja elektrooniliste manipulatsioonidega po\u0303rkuv helge mu\u0308ra."}]